b"\n_START_ARTICLE_\nCast\xc3\xb2rids\n_START_SECTION_\nCaracter\xc3\xadstiques\n_START_PARAGRAPH_\nEls cast\xc3\xb2rids s\xc3\xb3n mam\xc3\xadfers de mida mitjana, tot i ser grans en comparaci\xc3\xb3 a la major part de rosegadors. S\xc3\xb3n semi-aqu\xc3\xa0tics, amb cossos llisos i les potes del darrere palmades, i s\xc3\xb3n molt m\xc3\xa9s \xc3\xa0gils a l'aigua que a terra. La seva cua \xc3\xa9s aplanada i t\xc3\xa9 escates, adaptacions que l'ajuden a maniobrar dins l'aigua. Viuen en petits grups familiars que ocupen cadascun un territoris espec\xc3\xadfics, al voltant d'un cau i una presa constru\xc3\xafts amb pals i fang. S\xc3\xb3n animals herb\xc3\xadvors, que s'alimenten de fulles i herbes durant l'estiu, i de plantes llenyoses, com el salze, a l'hivern. Tenen un incisius molt poderosos i la t\xc3\xadpica formula dental dels rosegadors:\n_START_SECTION_\nEvoluci\xc3\xb3\n_START_PARAGRAPH_\nEls primers cast\xc3\xb2rids pertanyen al g\xc3\xa8nere Agnotocastor, de finals de l'Eoc\xc3\xa8 i l'Oligoc\xc3\xa8 a Nord-am\xc3\xa8rica i \xc3\x80sia. Altres dels primers cast\xc3\xb2rids inclouen g\xc3\xa8neres com Steneofiber, de l'Oligoc\xc3\xa8 i el Mioc\xc3\xa8 a Europa, el primer membre de la subfam\xc3\xadlia Castorinae, que conte cast\xc3\xb2rids estretament relacionats amb els castors vivents. Les seves dents no estan ben adaptades a rosegar fusta, fet que suggereix que aquest h\xc3\xa0bit va evolucionar posteriorment, tot i que semblen adaptats a una vida semi-aqu\xc3\xa0tica. Posteriorment, les esp\xc3\xa8cies m\xc3\xa9s antigues van evolucionar a formes com les del g\xc3\xa8nere  Palaeocastor del Mioc\xc3\xa8 a Nebraska. Palaeocastor tenia una mida com la de la rata mesquera, i cavava caus en format de llevataps de fins a 2,5 metres de fond\xc3\xa0ria._NEWLINE_ _NEWLINE_Formes gegants van evolucionar durant el Plistoc\xc3\xa8, com Trogontherium a Europa i Castoroides a Nord-am\xc3\xa8rica. L'\xc3\xbaltim animal era tan gran com l'\xc3\xb3s negre, encara que tenia un cervell nom\xc3\xa9s lleugerament m\xc3\xa9s gran que el dels castors actuals. La seva forma suggereix que hauria estat un bon nedador, i \xc3\xa9s probable que visqu\xc3\xa9s en h\xc3\xa0bitats pantanosos."